paragraph_text: Uskoro je Bandić izabran za dogradonačelnika i pokušao nastaviti upravljati gradom posredstvom svojih brojnih pristaša u gradskoj upravi i partijskoj organizaciji. Uporno se je pokušavao nametnuti Vlasti Pavić, koristeći ju kao marionetu. Ona to nije dopuštala i sukob između njih nije prestao do kraja njezina mandata. Pavić se pokušala suprotstaviti i uz diskretnu podršku predsjednika SDP-a Ivice Račana, koji nije volio da mu ijedan partijski vođa potkopava autoritet. Međutim nisu imali naročit uspjeh te je sukob dobivao i javnu dimenziju. Najviše je eskalirao u ožujku 2004., kad je Pavić javno tražila ispriku od Bandića što ju je verbalno napao na vulgaran i primitivan način, riječima: "J... ću ti majku! Ja vam dajem kruh i sve ću vas j...!!!"